alexandrainst/scandi-wiki huggingface dataset:
Radianbreen

Radianbreen er ein isbre på austsida av Royal Society Range, som stig ned frå ein høg dalbotn like søraust for Mount Rucker og flyt aust mot Walcottbreen. Målingar gjort av denne breen av Victoria University of Wellington Antarctic Expedition (VUWAE) (1960–61) synte at hellingsvinkelen på breen var nøyaktig ein radian, og breen fekk då dette namnet. 

Radian Ridge er ein rygg kalla opp i samband med Radianbreen.

Kjelder

Isbrear i Victoria Land
Scott Coast
Raineybreen

Raineybreen er ein sidebre på nordsida av Archambault Ridge, som stig ned frå Deep Freeze Range og ut i Campbellbreen i Victoria Land. Han vart namngjeven av den nordlege geolog-gruppa frå New Zealand Geological Survey Antarctic Expedition (NZGSAE), 1962–63, etter Denys Rainey, ein kartograf, som assisterte ekspedisjonane til New Zealand.

Kjelder

Isbrear i Victoria Land
Scott Coast
Rastorferbreen

Rastorferbreen er ein isbre som flyt sør frå Admiralty Mountains og ut i øvre Tuckerbreen like aust for Homerun Range. Han vart kartlagt av US Geological Survey (USGS) frå landmålingar og flyfotografi frå U.S. Navy i 1960-63. Han vart namngjeven av Advisory Committee on Antarctic Names (US-ACAN) etter James R. Rastorfer, ein biolog i US Antarctic Research Program (USARP) ved McMurdo-basen i 1967-68 og Palmer-stasjonen i 1968-69.

Kjelder

Isbrear i Victoria Land
Borchgrevink Coast
Rastorguevbreen

Rastorguevbreen er ein stor sidebre som drenerer austsida av Explorers Range mellom Mount Ford og Sturm og munnar ut i Lilliebreen via Flensing isfall. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-62. Han vart namngjeven av Advisory Committee on Antarctic Names (US-ACAN) etter Vladimir I. Rastorgujev, ein sovjetiske vêrobservatør ved Little America V i 1957.

Kjelder

Isbrear i Victoria Land
Pennell Coast
Rawlebreen

Rawlebreen er ein sidebre i Concord Mountains, som flyt nordvest mellom Leitch Massif og King Range og ut i Blackbreen. Han vart namngjeven av den nordlege geolog-gruppa frå New Zealand Geological Survey Antarctic Expedition (NZGSAE), 1963–64, etter Russell Rawle, sjef ved Scott-basen i 1964.

Kjelder

Isbrear i Victoria Land
Pennell Coast
Rebuffbreen

Rebuffbreen er ein sidebre som stig ned frå Deep Freeze Range og ut i Campbellbreen 7 km søraust for toppen av Mount Mankinen i Victoria Land. Han vart namngjeven av den nordlege geolog-gruppa frå New Zealand Geological Survey Antarctic Expedition (NZGSAE), 1962–63, fordi gruppa vart hindra frå å nå fram til breen. Rebuff tyder avvising på engelsk.

Kjelder

Isbrear i Victoria Land
Scott Coast
Recoilbreen

Recoilbreen er ein sidebre som stig ned frå Deep Freeze Range, sør for Mount Pollock, til Campbellbreen i Victoria Land. Han vart namngjeven av den nordlege geolog-gruppa frå New Zealand Geological Survey Antarctic Expedition (NZGSAE), 1962–63, fordi dei sa dei vart «rykka til (recoil) i avsky» av å finne så lite av geologisk interesse her og ikkje det dei venta.

Kjelder

Isbrear i Victoria Land
Scott Coast
Reevesbreen

Reevesbreen er ein brei isbre som kjem frmå det indre høgland og flyt ned mellom Eisenhower Range og Mount Larsen og ut i Nansenisen langs kysten av Victoria Land. Han vart oppdaga og namngjeven av den britiske antarktiskekspedisjonen i 1907–09, under Shackleton. New Zealand Antarctic Place-Names Committee (NZ-APC) rapporterte at breen truleg vart kalla opp etter William Pember Reeves, ein tidlegare statsråd i New Zealand og generalagent for New Zealand i London, 1896-1909.

Kjelder

Isbrear i Victoria Land
Scott Coast
Renegarbreen

Renegarbreen er ein bratt isbre som flyt søraust frå Mount Dromedary og ut i Koettlitzbreen. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1956-62. Han vart namngjeven av Advisory Committee on Antarctic Names (US-ACAN) etter løytnant Garland Renegar i US Navy, R4D-flypilot ved McMurdo-basen i 1960.

Kjelder

Isbrear i Victoria Land
Scott Coast
Rennickbreen

Rennickbreen er ein vid isbre som er kring 300 km lang og ein av dei største i Antarktis. Han spring ut på polarplatået vest for Mesa Range og er 30 til 50 km brei, og ned mot 15 km brei nær kysten. Han har fått namn frå Rennick Bay, der breen når sjøen. Sjøsida av isbreen vart fotografert av U.S. Navy (USN) under Operasjon Highjump i 1946-47. Den øvre delen av Rennickbreen vart oppdaga og utforska av U.S. Victoria Land Traverse (VLT) i februar 1960. Den 10. februar 1960 evakuerte kapteinløytnant Robert L. Dale, pilot i U.S. Navy (USN) skvadron VX-6, VLT frå denne breen, og gjorde så ei flyfotorekognosering til Rennick Bay på kysten før dei vendte attende til basen i McMurdo med VLT-laget.

Sjå òg
 Isbrear i Antarktis
 Isstraumar i Antarktis

Kjelder

Isbrear i Victoria Land
Pennell Coast
Reuschbreen

Reuschbreen er ein særs liten isbre som flyt ut i Relay Bay like aust for Islands Point, langs nordkysten av Victoria Land. Han vart først kartlagt av den britiske antarktiskekspedisjonen 1898–1900, under C.E. Borchgrevink, som namngav breen etter professor Hans Henrik Reusch, som då var leiar i Norsk Geografisk Selskap.

Kjelder

Isbrear i Victoria Land
Pennell Coast
Stader i Antarktis kalla opp etter nordmenn
Repeaterbreen

Repeaterbreen er ein isbre i Victoria Land Antarktis. Han er ein bratt 1,5 km lang bre som flyt aust frå Ponder Peak i Asgard Range. Denne breen og Commandabreen like mot sør, drenerer austsida av Mount Newall-massivet før dei flyt ut i nedre Newallbreen. Han er namngjeven av NZGB i 1998 etter ein radioforsterkar som vart installert av New Zealand på Mount Newall.

Kjelder

Isbrear i Victoria Land
Scott Coast
Rhonebreen i Antarktis

Rhonebreen er ein isbre som ligg vest for Matterhornbreen og flyt sør mot samløpet mellom Lake Bonney og Taylorbreen i Victoria Land. Han vart kartlagt og namngjeven under Terra Nova-ekspedisjonen, under Robert Falcon Scott.

Kjelder 
Denne artikkelen bygger på «Rhone Glacier (Antarctica)» frå ,  den 20. januar 2014. 
 oppgav desse kjeldene: 
 
 

Isbrear i Victoria Land
McMurdo Dry Valleys
Ridgewaybreen

Ridgewaybreen er ein kort isbre aust i Mountaineer Range, som flyt søraust mellom Spatulate Ridge og Gauntlet Ridge og ut i Lady Newnes Bay i Victoria Land. Han vart namngjeven av New Zealand Antarctic Place-Names Committee (NZ-APC) i 1966 etter Norman Ridgeway, seniorforskar ved Hallett-stasjonen i 1963-64.

Kjelder

Isbrear i Victoria Land
Borchgrevink Coast
Ringerbreen

Ringerbreen er ein isbre som er 9 km lang og som flyt nordaust langs Saint Johns Range til Millerbreen i Victoria Land. Han vart namngjeven i samband med den markante morenen ved munningen, The Ringer. Namnet vart først nedskrive på eit kart frå New Zealand i 1961, godkjend av Advisory Committee on Antarctic Names (US-ACAN) i 1995.

Kjelder

Isbrear i Victoria Land
Scott Coast
Rimbreen

Rimbreen er ein isbre, 10 km lang og 2 km brei, som flyt nord frå polarplatået i ein djup dal mellom Robinson Peak og Mount Vishniac og ut i Mackaybreen i Victoria Land. Namnet tyder «felgbreen» på norsk og syner til eit sykkeltema som fleire av stadnamna i nærleiken er kalla opp etter av New Zealand Geographic Board (NZGB) i 1995.

Kjelder

Isbrear i Victoria Land
Scott Coast
Rivardbreen

Rivardbreen er ein isbre som er kring kring 2 km lang ved enden av Marshall Valley i Victoria Land. Isbreen vart observert og kartlagt av Troy L. Pewe, som var glasiolog under U.S. Navy Operasjon Deepfreeze i 1957-58. Han vart namngjeven av Pewe etter Norman Rivard som var assistenten hennar på denne ekspedisjonen.

Kjelder

Isbrear i Victoria Land
Scott Coast
Robertsonbreen

Robertsonbreen er ein sidebre som flyt sør frå Anare Mountains og munnar ut i Ebbebreen aust for Springtail Bluff. Han vart kartlagt av US Geological Survey (USGS) frå landmålingar og flyfotografi frå U.S. Navy i 1960–63, og vart namngjeven av Advisory Committee on Antarctic Names (US-ACAN) etter John W. Robertson, ein fotograf i U.S. Navy-skvadron VX-6 ved McMurdo-basen i 1967–68 og 1968-69.

Kjelder

Isbrear i Victoria Land
Pennell Coast
Rotundabreen

Rotundabreen er ein sidebre som flyt nord mellom Ugolini Peak og La Count Mountain til øvre Ferrarbreen i Victoria Land. Namnet Rotundabreen vart nytta om denne breen i rapporten «Tephra in Glacier Ice» av J.R. Keys, P.W. Anderton og P.R. Kyle etter feltsesongane 1973-74 og 1974-75. Han vart namngjeven i samband med det 2410 meter høge fjellet med same namn på vestsida av breen.

Kjelder

Isbrear i Victoria Land
Scott Coast
Rowlesbreen

Rowlesbreen er ein sidebre som er over 37 km lang og som flyt nordvest langs austsida av Dunedin Range, Admiralty Mountains, og ut i Dennistounbreen. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-63. Han vart namngjeven av Advisory Committee on Antarctic Names (US-ACAN) etter D.S. Rowles av New Zealand Department of Scientific and Industrial Research, som var ved Hallett-stasjonen 1964.

Kjelder

Isbrear i Victoria Land
Pennell Coast
Brian Boru

Brian Bóruma mac Cennétig (), kjend som Brian Boru, var konge av Munster frå 976 og storkonge av Irland frå 1002 til han døydde i 1014. 

Brian Boru var son av Cennétig mac Lorcáin, konge av Thomond, og Bé Binn ingen Aurchada, prinsesse av vestre Connacht. Brian Boru samla dei irske småkongedøma til eitt rike, og prøvde byggja ein sterk irsk nasjonalstat. Han kjempa mot vikingane si makt på Irland, og arbeidde for å gjenoppbygga klostra og biblioteka dei hadde øydelagd i herjingane sine. 

Han blei drepen  på langfredag i 1014 under slaget ved Clontarf, der hæren han leia likevel vann. Etter at Brian Boru døydde braut det ut strid om den irske krona.

Brian Boru gav klanen O'Brian viktig politisk makt. Namnet «O'Brien» er seinare blitt svært utbreidd blant irar.

Kjelder

Denne artikkelen bygger på «Brian Boru» frå , og «Brian Boru» frå  den 20. januar 2014.  
 
Irske kongar
Mellomalderherskarar
Folk frå 900-talet
Folk frå 1000-talet
Salientbreen

Salientbreen er ein isbre på austsida av Royal Society Range, som flyt nordaust og inn i toppen av Bluebreen frå fjellsida av Salient Peak. Han vart kartlagt i 1957 av New Zealand Blue Glacier Party under Commonwealth Trans-Antarctic Expedition (1956–58). Breen kalla opp etter Salient Peak.

Kjelder

Isbrear i Victoria Land
Scott Coast
Schlatterbreen

Schlatterbreen er ein isbre som stig ned frå Asgard Range mot Lake House i Pearse Valley i Victoria Land. Han vart namngjeven av Advisory Committee on Antarctic Names (US-ACAN) etter Roberto P. Schlatter, ein chilensk biolog som arbeidde i US Antarctic Research Program (USARP) med å feste radioband på adeliepingvinar og sørjoar ved Cape Crozier i feltsesongane 1969-70 og 1970-71.

Kjelder

Isbrear i Victoria Land
McMurdo Dry Valleys
Schultzbreen

Schultzbreen er ein isbre som flyt aust mellom Pond Peak og Purgatory Peak og saman med Victoria Lower-breen. Han vart namngjeven av Advisory Committee on Antarctic Names (US-ACAN) etter løytnant Robert L. Schultz i U.S. Navy som var øvstkommanderande for Naval Support Force ved McMurdo-basen vinteren 1975.

Kjelder

Isbrear i Victoria Land
McMurdo Dry Valleys
Scott Keltiebreen

Scott Keltiebreen er ein særs liten isbre som munnar ut i Robertson Bay mellom Penelope Point og Egebergbreen, på nordkysten av Victoria Land. Han vart først kartlagt av den britiske antarktiskekspedisjonen 1898–1900, under C.E. Borchgrevink. Han namngav breen etter sir John Scott Keltie, sekretær i Royal Geographical Society.

Kjelder

Isbrear i Victoria Land
Pennell Coast
Scrivenerbreen

Scrivenerbreen er ein liten sidebre som flyt søraust til nordsida av Mackaybreen, like vest for Mount Allan Thomson i Victoria Land. Han vart kartlagt og namngjeven under Terra Nova-ekspedisjonen i 1910-13.

Kjelder

Isbrear i Victoria Land
Scott Coast
Scuddingbreen

Scuddingbreen er ein bratt isbre, 6 km lang, som heller ned til enden av Alatna Valley frå sørsida av Mount Gunn i Convoy Range i Victoria Land. Denne bratte breen ligg ved firnområdet til Cambridgebreen og katabatiske vindar med snøfokk startar ved breen og strøymer ned Alatna Valley. Sjølv på dagar med relativt lite vind, kan ein sjå skyer av snø strøyme nedover denne breen. Han fekk dette namnet av ei feltgruppe i 1989-90 frå New Zealand Antarctic Research Program (NZARP).

Kjelder

Isbrear i Victoria Land
Scott Coast
Seafarerbreen

Seafarerbreen er ein sidebre som flyt sørover frå Webb Neve, mellom Lawrence Peaks og Malta Plateau, og ut i Marinerbreen i Victoria Land. Han fekk dette namnet av geolog-gruppa frå New Zealand Geological Survey Antarctic Expedition (NZGSAE), 1966–67, i samband med Marinerbreen.

Kjelder

Isbrear i Victoria Land
Borchgrevink Coast
Serratbreen

Serratbreen er ein isbre, 19 km lang, som flyt nord gjennom sentrale område av Kavrayskiy Hills til vestsida av Rennickbreen. Han vart kartlagt av US Geological Survey (USGS) frå landmålingar og flyfotografi tekne av U.S. Navy i 1960-62. Han vart namngjeven av Advisory Committee on Antarctic Names (US-ACAN) etter Javier Serrat ved Universitetet i Chile, som arbeidde (elektroingeniøring) for US Antarctic Research Program (USARP) ved McMurdo-basen i 1967-68.

Kjelder

Isbrear i Victoria Land
Pennell Coast
Shark Finbreen

Shark Finbreen er ein liten hengebre mellom toppen av Renegarbreen og Fosterbreen og sør for fjellet Shark Fin, som han har fått namn etter, i Royal Society Range. Namnet tyder «haifinne» og vart gjeve av New Zealand Geographic Board (NZGB) i 1994.

Kjelder

Isbrear i Victoria Land
Scott Coast
Sharpendbreen

Sharpendbreen er ein fjellbre som er 2,4 km lang, og som flyt ut i Alatna Valley frå sørenden av Staten Island Heights i Convoy Range i Victoria Land. Det skildrande namnet vart gjeve av den skarpe enden av breen (sharp end på engelsk) av ei feltgruppe frå New Zealand Antarctic Research Program (NZARP) i området, 1989-90.

Kjelder

Isbrear i Victoria Land
Scott Coast
Simpson bretunge

Simpson bretunge er ei lita flytande bretunge som får is frå Simpsonbreen og Fendleybreen og strekkjer seg ut i sjøen mellom Nelson Cliff og Atkinson Cliffs, langs nordkysten av Victoria Land. Han vart kartlagt av den nordlege gruppa, leia av Campbell, under Terra Nova-ekspedisjonen i 1910-13. Han er kalla opp etter dr. (seinare sir) George Clarke Simpson, ein meteorolog på ekspedisjonen.

Kjelder

Isbrear i Victoria Land
Pennell Coast
Sheehanbreen

Sheehanbreen er ein bratt og særs oppstykka isbre som flyt frå nærleiken av Miller Peak i Explorers Range i Bowers Mountains og ut i Rennickbreen like sør for Alvarezbreen. Han vart namngjeven av den nordlege geolog-gruppa frå New Zealand Geological Survey Antarctic Expedition (NZGSAE), 1963-64, etter Maurice Sheehan, ein fjellklatrar som overvintra ved Scott-basen i 1963, og var feltassistent på ekspedisjonen.

Kjelder
Denne artikkelen bygger på «Sheehan Glacier» frå ,  den 20. januar 2014.  
 

Isbrear i Victoria Land
Pennell Coast
Shipleybreen

Shipleybreen er ein isbre som er 40 km lang, nord i dei sentrale Admiralty Mountains. Isbreen drenerer nordsida av Mount Adam og flyt langs austveggen av DuBridge Range til Pressure Bay på nordkysten av Victoria Land. Noko av isbreen går forbi Pressure Bay og når sjøen vest for Flat Island. Sjøsida av isbreen vart først kartlagt av den nordlege gruppa, leia av Victor Campbell, under Terra Nova-ekspedisjonen i 1910-13. Han vart namngjeven av Campbell etter sir Arthur Shipley ved Christ's College i Cambridge i England, etter forslag frå Priestley. Heile isbreen vart kartlagt av US Geological Survey (USGS), 1960-63.

Kjelder

Admiralty Mountains
Isbrear i Victoria Land
Pennell Coast
Shoemakerbreen

Shoemakerbreen er ein sidebre i Southern Cross Mountains i Antarktis, som flyt aust langs sørsida av Daley Hills til Aviatorbreen i Victoria Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter løytnant (seinare kaptein) Brian H. Shoemaker i US Navy som var helikopterpilot med skvadron VX-6 ved McMurdo-basen i 1967.

Kjelder

Isbrear i Victoria Land
Borchgrevink Coast
Simpsonbreen

Simpsonbreen er ein isbre som er 10 km lang i Admiralty Mountains. Han flyt nordover til kysten mellom Nelson Cliff og Mount Cherry-Garrard der han dannar Simpson bretunge. Sistnemnde vart namngjeven under Terra Nova-ekspedisjonen i 1910–13, etter sir George Simpson, ein meteorolog på ekspedisjonen. Isbreen vart kartlagt av US Geological Survey (USGS), 1960–63, og fekk dette namnet av Advisory Committee on Antarctic Names (US-ACAN) fordi (med Fendleybreen i aust) han gjer si til Simpson bretunge.

Kjelder

Admiralty Mountains
Isbrear i Victoria Land
Pennell Coast
Sledgersbreen

Sledgersbreen er ein lang sidebre i Bowers Mountains, som flyt nordvest frå Husky Pass og langs nordsida av Lanterman Range og ut i Rennickbreen mellom Carnes Crag og Mount Gow. Han vart namngjeven av den nordlege geolog-gruppa frå New Zealand Geological Survey Antarctic Expedition (NZGSAE), 1963–64, som ein takk til alle sledemenn i Antarktis og dei vanskelege områda dei måtte gå til fots. Denne breen vart kryssa under vanskelege tilhøve av ei gruppe frå NZGSAE.

Kjelder

Isbrear i Victoria Land
Pennell Coast
Slonebreen

Slonebreen er ein isbre som heller ned langs nordsida av Slagle Ridge i Admiralty Mountains og ut i vestsida av Moubraybreen. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-63. Han vart namngjeven av Advisory Committee on Antarctic Names (US-ACAN) etter flysoldat Kelly Slone i United States Air Force (USAF), som omkom då eit C-154 Globemaster-fly styrta i nærleiken i 1958.

Kjelder

Isbrear i Victoria Land
Borchgrevink Coast
Smithsonbreen

Smithsonbreen er ein sidebre i Bowers Mountains. Han drenerer fjellsidan nær Mount Verhage og flyt nord langs vestsida av Posey Range og ut i Gravesonbreen ved Mount Draeger. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-62. Han vart namngjeven av Advisory Committee on Antarctic Names (US-ACAN) etter Scott B. Smithson, ein geolog ved McMurdo-basen i 1967-68.

Kjelder

Isbrear i Victoria Land
Pennell Coast
Sollasbreen

Sollasbreen er ein isbre mellom Marrbreen og Hughesbreen, som flyt frå Kukri Hills mot austenden av Lake Bonney i Taylor Valley i Victoria Land. Han vart kartlagt og namngjeven under Terra Nova-ekspedisjonen under Robert Falcon Scott, 1910–13, etter William J. Sollas, ein geologiprofessor ved Oxford.

Kjelder

Isbrear i Victoria Land
McMurdo Dry Valleys
Solomonbreen

Solomonbreen er ein isbre på sørsida av Fisher Bastion som flyt vestover frå Solomon Saddle og ut i Potterbreen i Royal Society Range i Victoria Land. Han vart namngjeven av Advisory Committee on Antarctic Names (US-ACAN) i 1994 etter Susan Solomon, ein atmosfærisk kjemikar ved NOAA, som var leiande i studiet av fysikk i den øvre atmosfæren i Antarktis. Då breen vart namngjeven var ho styreleiar i den rådgjevande komiteen for polarprosjekta til National Science Foundation (NSF).

Kjelder

Isbrear i Victoria Land
Scott Coast
Springbreen

Springbreen er ein isbre som flyt frå nordaustdelen av Royal Society Range mellom Stoner Peak og Transit Ridge, og saman med Bluebreen sør for Granite Knolls i Victoria Land. Han vart namngjeven i 1992 av Advisory Committee on Antarctic Names (US-ACAN) etter Thomas E. Spring, ein sivilingeniør i US Geological Survey (USGS) som arbeidde ved Amundsen-Scott-stasjonen og Byrd-stasjonen i feltsesongen 1969-70.

Kjelder

Isbrear i Victoria Land
Scott Coast
Sør-Amerikabreen

Sør-Amerikabreen er ein liten isbre nær sørvesthjørnet av Kukri Hills i Victoria Land. Isen heng ned ein fjellvegg 2 000 meter over havet, og har form som minnar om kontinentet han er kalla opp etter. Han vart namngjeven av den vestlege gruppa, leia av Taylor, under Terra Nova-ekspedisjonen i 1910-13.

Kjelder

Isbrear i Victoria Land
McMurdo Dry Valleys
Sprocketbreen

Sprocketbreen er ein isbre som er 5 km lang og som flyt nord frå Skew Peak langs Mackaybreen ved Chain Moraines i Victoria Land. Namnet sprocket, som tyder «kjedehjul» på ein sykkel, vart gjeve etter at fleire stadnamn i området fekk namn etter eit sykkeltema, gjeve av Trevor Chinn, sommaren 1992-93 og godkjend av New Zealand Geographic Board (NZGB) i 1995.

Kjelder

Isbrear i Victoria Land
Scott Coast
Staffordbreen

Staffordbreen er ein isbre 9 km aust for Rudolphbreen, som flyt nord og ut i Trafalgarbreen i Victory Mountains i Victoria Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-62. Han vart namngjeven av Advisory Committee on Antarctic Names (US-ACAN) etter Billy D. Stafford frå USA, som var ansvarleg for ei helikopteravdeling som støtta USGS sine landmålingar av området i 1961-62.

Kjelder

Isbrear i Victoria Land
Borchgrevink Coast
Staircasebreen

Staircasebreen er ein isbre som er kring 15 km lang, og som heller ned sørvest mellom Mount Francis og Mount Titus og ut i Tuckerbreen i Admiralty Mountains. Han fekk dette namnet av geolog-gruppa frå New Zealand Geological Survey Antarctic Expedition (NZGSAE), 1957–58, etter plasseringa nær landmålingsstasjonen «Staircase», som fekk dette namnet fordi det vart skore ut ei lang rekkje med trinn i isen, så det skulle vere mogeleg å ta seg fram.

Kjelder

Isbrear i Victoria Land
Borchgrevink Coast
Stockingbreen

Stockingbreen er ein bratt fjellbre like aust for Catspawbreen, som flyt sør mot Taylorbreen i Victoria Land. Han fekk dette namnet av Taylor under Terra Nova-ekspedisjonen (1910–13) etter utsjånaden sett ovanfrå. Namnet tyder «strømpe».

Kjelder

Isbrear i Victoria Land
McMurdo Dry Valleys
Styxbreen

Styxbreen er ein sidebre i Southern Cross Mountains, som flyt søraust og ut i Campbellbreen mellom Wood Ridge og Pinckard Table i Victoria Land. Han vart sett av den nordlege geolog-gruppa frå New Zealand Geological Survey Antarctic Expedition (NZGSAE), 1965–66, som namngav han etter den mytiske elva Styx.

Kjelder

Isbrear i Victoria Land
Borchgrevink Coast
Suessbreen

Suessbreen er ein isbre mellom Canadabreen og Lacroixbreen, som flyt sør og ut i Taylor Valley i Victoria Land i Antarktis. Han vart kartlagt og namngjeven under Terra Nova-ekspedisjonen under Robert Falcon Scott, 1910–13, etter professor Eduard Suess, ein kjend austerriksk geolog og paleontolog.

Kjelder

Isbrear i Victoria Land
McMurdo Dry Valleys
Summersbreen

Summersbreen er ein sidebre som drenerer området vest for Latino Peak og flyt sør og ut i Pearl Harborbreen i Victory Mountains i Victoria Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter James L. Summers i US Navy, som var utstyrsansvarleg ved McMurdo-basen i 1967.

Kjelder

Isbrear i Victoria Land
Borchgrevink Coast
Suterbreen

Suterbreen er ein kort isbre i Mountaineer Range i Victoria Land, som flyt søraust og ut i Lady Newnes Bay like sør for Spatulate Ridge. Han vart namngjeven av New Zealand Antarctic Place-Names Committee (NZ-APC) i 1966 etter Douglas Suter, ein seniorforskar frå New Zealand ved Hallett-stasjonen i 1962-63.

Kjelder

Isbrear i Victoria Land
Borchgrevink Coast
Suvorovbreen

Suvorovbreen er ein isbre som er 9 km brei, og som flyt aust frå Wilson Hills og ut i sjøen sør for Northrup Head og Belousov Point. Han vart kartlagt av Den sovjetiske antarktisekspedisjonen i 1958, og kalla opp etter V.S. Suvorov, ein sovjetiske mekanikar som omkom i Arktis.

Kjelder

Isbrear i Victoria Land
Oates Land
Pennell Coast
Svendsenbreen

Svendsenbreen er ein svingande isbre, som er 24 km lang, i Usarp Mountains. Han flyt nordaustover frå Mount Marzolf og dukkar fram mellom McCain Bluff og Lenfant Bluff i ein forlandsbre like vest for enden av Rennickbreen. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-62 og vart namngjeven av Advisory Committee on Antarctic Names (US-ACAN) etter Kendall L. Svendsen, ein geomagnetikar i US Antarctic Research Program (USARP) ved McMurdo-basen i 1967-68.

Kjelder

Isbrear i Victoria Land
Pennell Coast